गिनी के राष्ट्रपति के आवास पर गिरा रॉकेट  
गिनी में हाल में सत्ता में आए राष्ट्रपति के राजधानी कोनार्की स्थित आवास पर सोमवार रात रॉकेट गिरा। राजधानी में रात भर गोलाबारी होती रही और रॉकेट दागे गए।
गिनी में हाल में सत्ता में आए राष्ट्रपति के राजधानी कोनार्की स्थित आवास पर सोमवार रात रॉकेट गिरा। राजधानी में रात भर भारी हथियारों से गोलाबारी होती रही और रॉकेट दागे गए।  राष्ट्रपति अल्फा कोनडे के कार्यालय के अधिकारी फ्रांकोइस फाल ने बताया कि उन्हें कोई नुकसान नहीं पहुंचा है। उन्होंने बताया कि राष्ट्रपति सुरक्षित और स्वस्थ्य हैं। प्रत्यक्षदर्शियों ने बताया कि कोनडे के आवास के आसपास रात तीन बजे तेज गोलाबारी शुरू हो गई, जो दो घंटे तक जारी रही।  सरकारी रेडियो आरटीजी ने भी राष्ट्रपति आवास पर रॉकेट गिरने की खबर दी है। गिनी के 1958 में स्वतंत्र होने के बाद हुए पिछले साल नवंबर में हुए पहले लोकतांत्रिक चुनाव में कोनडे निर्वाचित हुए थे।